Source: https://jaroslavpolacek.blog.sme.sk/c/253781/Utajenie-zmluvy-medzi-NDS-a-SkyToll-oznam-o-strajkovej-pohotovsti.html
Timestamp: 2017-12-12 19:51:39+00:00
Document Index: 11075894

Matched Legal Cases: ['čl. 1', 'čl. 26', 'Čl. 26', '§ 2', '§ 16', '§ 2', '§ 16']

Utajenie zmluvy medzi NDS a SkyToll + oznam o štrajkovej pohotovsti - Jaroslav Polaček (blog.sme.sk)
SME.sk > Blog.SME.sk > Jaroslav Polaček > Mýto a dopravcovia
Utajenie zmluvy medzi NDS a SkyToll + oznam o štrajkovej pohotovsti
Autor: Jaroslav Polaček | 20.1.2011 o 7:52 | Karma článku: 9,16 | Prečítané: 1703x
Žiadame o okamžité odtajnenie úplného znenia zmluvy o poskytovaní komplexnej služby elektronického výberu mýta medzi NDS, a.s. a Cyperskou firmou SkyToll v znení neskorších zmien a doplnkov. Nie je možné, aby zmluva, ktorej predmetom je miliarda eur a bytostne sa dotýka nás, daňových poplatníkov, bola ďalej utajovaná.
V sobotu 15. januára 2011 vyhlásila Únia autodopravcov Slovenska (UNAS) štrajkovú pohotovosť a prijala 4 body, ktoré považuje za prioritné pre konštruktívne vyriešenie zistených nedostatkov v mýtnom systéme. S rezortom dopravy sme ich dňa 19. januára 2011 prerokovali a na základe toho, vyjadrujeme nespokojnosť s tým, že ministerstvo dopravy nemá k dispozícii pre rokovania zmluvu o poskytovaní komplexnej služby elektronického výberu mýta medzi NDS a firmou SkyToll. Bez oboznámenia sa s jej úplným znením, nie je možné ďalej v rokovaniach pokračovať.
Ďalšie rokovania medzi rezortom dopravy a UNAS môžu konštruktívne pokračovať len po spoločnom oboznámení sa s úplným znením predmetnej zmluvy. NDS, a.s. je riadená ministerstvom dopravy a uzavrela zmluvu s firmou SkyToll v zastúpení štátu a nie je možné akceptovať akékoľvek utajenie obsahu zmluvy. Národná diaľničná spoločnosť je obchodná spoločnosť, ktorej jediným zakladateľom je štát. V predmetnej zmluve uzavrela kontrakt, ktorý platia všetci daňoví poplatníci.
V právnom štáte nie je možné obhajovať protiprávne konanie a utajovanie tejto konkrétnej zmluvy je v rozpore s princípmi demokratického a právneho štátu v zmysle čl. 1. ods. 1 Ústavy SR. Jeho základom je transparentnosť a verejná mienka s právom v zmysle čl. 26 Ústavy SR o slobodnom prístupe k informáciám, čo znamená prijať informácie do svojej súkromnej dispozičnej sféry a právo šíriť tieto informácie v zmysle Čl. 26 Ústavy SR, ktorý je vykonávaný zákonom o slobodnom prístupe k informáciám č. zák. 211/2000 Zb.
V tomto zmysle žiadame o okamžité odtajnenie úplného znenia zmluvy o poskytovaní komplexnej služby elektronického výberu mýta medzi NDS a firmou SkyToll v znení neskorších zmien a doplnkov. Nie je možné, aby zmluva, ktorej predmetom je miliarda eur a bytostne sa dotýka nás, daňových poplatníkov, bola ďalej utajovaná.
VEC: Oznámenie o štrajkovej pohotovosti.
V zmysle zákona č. 2/1991 Zb. o kolektívnom vyjednávaní podľa § 2 cit.zák. v spojení s §§ 16 a 17 ods. (8) Vám písomne oznamujeme štrajkovú pohotovosť:
a) Deň začatia štrajkovej pohotovosti: 15.01.2011.
Deň ukončenia štrajkovej pohotovosti: 15.02.2011.
b) Dôvody a ciele štrajkovej pohotovosti : Nikto z nás občanov SR a členov UNAS-u nemá dôvod byť spokojný s neúmernou záťažou autodopravy na Slovensku. Nikto z nás nepozná oficiálne stanovisko vlády SR k výberu mýta a k pochybnému tendru, ktorý skončil v Cyperských rukách. Je neprípustný profit spoločnosti Skytoll, Česmadu a ďalších jednotlivcov na úkor autodopravcov.
Vyhlasujeme štrajkovú pohotovosť do 15.02.2011, kedy dávame priestor súčasnej vláde na vyrokovanie nasledujúcich požiadaviek:
1. Pozastaviť výber mýta do prešetrenia megatendra nezávislým medzinárodnými audítorom, pričom dočasne systém riešiť náhradným spôsobom.
2. Výber dane z motorových vozidiel presunúť na štát, tak aby sa zamedzilo regionálnym rozdielom a medzinárodnej diskriminácii jej znížením. Výber dane účelovo viazať na opravu a výstavbu ciest.
3. Kompenzovať zvýšené náklady autodopravy profesnou vratkou spotrebnej dane z minerálnych palív.
4. Podpísať zmluvu o spolupráci medzi združením UNAS a Ministerstvom dopravy.
V zmysle zákona č. 2/1991 Zb. o kolektívnom vyjednávaní podľa § 2 cit. zák. v spojení s §§ 16 a 17 ods.(8) Vám v zákonnej trojdňovej lehote oznámime začatie štrajku pred jeho začatím.
Vo Zvolene 15.01.2011
Fikcia: Primátor Richard Raši zabezpečil vďaka sesternici lacnejšiu cenu za odpad
poslanec mesta Košice a
poslanec MČ Košice - Sever
Počet článkov 30 Celková karma 0.00 Priemerná čítanosť 1981